ཆོས་བརྒྱུད་དང་ཁོར་ཡུག་མི་གཅིག་པས་ཡིན་ནམ་གང་ལྟར་ང་ལོ་ཆུང་དུས་ཀརྨ་པར་དོ་སྣང་དེ་ཙམ་བྱེད་མ་མྱོང་།བོད་ཡིག་ཏུ་རྒྱལ་བའི་དབང་པོ་ཞེས་པ་དང་དབྱིན་ཡིག་ནང་ཞེས་པའི་ཚིག་འདི་ཡང་གོང་ས་མཆོག་གཅིག་བུར་སྦྱོར་བ་ཞིག་ཡིན་བསམས་མྱོང་།དེ་དུས་ངའི་ཡིད་ངོར་དེང་སང་ནང་བཞིན་དཔལ་རྒྱལ་བའི་དབང་པོ་ཀརྨ་པ་ཞེས་པའི་ཆེ་བསྟོད་ཀྱི་ཡིག་ཕྲེང་རིང་པོ་དེ་འདྲ་ཤར་མ་མྱོང་།ངའི་ཀླད་པའི་ནང་གི་ཀརྨ་པའི་སྣང་བརྙན་ནི་རྗེ་ཙོང་ཁ་པའི་བླ་མ་ཆེས་ཐོག་མ་དེ་ཀརྨ་པ་རོལ་བའི་རྡོ་རྗེ་ཡིན་པ་ཙམ་ལས་ཀརྨ་པ་རིམ་བྱོན་གྱི་རྣམ་ཐར་ཞིབ་ཕྲ་མ་བཀླགས་ཤིང་།ཨ་ལགས་དུང་དཀར་ཚང་གི་དེབ་དམར་མཆན་འགྲེལ་ལྟ་བུ་ལས་ཀརྨ་པ་ལྟ་བུའི་སྐྱེས་ཆེན་དག་ཀྱང་ཆབ་སྲིད་ཀྱི་རྙོག་འཛིངས་ནང་ལྷུང་བའི་སྐོར་རབ་རིབ་ཅིག་ཡིན།